stanford-oval/wikipedia huggingface dataset:
Sintel
Juoni

Elokuva kertoo nuoresta naisesta nimeltä Sintel. Hän löytää kotikaupungistaan haavoittuneen lohikäärmeen poikasen, jolle hän antaa nimen Scales. Ajan myötä Scalesin siipivamma paranee, ja Sintel kiintyy Scalesiin. Yllättäen isompi lohikäärme kuitenkin nappaa Scalesin lennosta ja vie sen mukanaan. Sintel lähtee etsimään Scalesia ja aloittaa vaarallisen, pitkän matkan. Saavuttuaan erään vuoren laelle Sintel joutuu hyökkäyksen kohteeksi, ja myöhemmin shamaani löytää hänet. Sintel luulee kadottaneensa Scalesin, mutta shamaani antaa Sintelille vihjeen mistä etsiä. Sintel löytää lohikäärmeen luolan, mutta iso lohikäärme hyökkää hänen kimppuunsa. Sintel haavoittaa lohikäärmettä kuolettavasti, mutta huomaa liian myöhään, että lohikäärme onkin itse asiassa isoksi kasvanut Scales; etsiessään Scalesia Sintel ei huomannut ollenkaan ajan kulumista, ja huomaa itsekin vanhenneensa. Sintel lähtee pois pettyneenä ja surullisena; Scalesin poikanen, jota Sintel luuli luolassa Scalesiksi, lähtee hänen peräänsä.
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvan kotisivu
Elokuva YouTubessa
Ermin Gadžo

Ermin Gadžo (s. 19. toukokuuta 1990) on bosniahertsegovinalainen jalkapalloilija, pelipaikaltaan hyökkääjä. Hän on Suomessa edustanut Veikkausliigan IFK Mariehamnia.
Gadžo on ennen Suomeen tuloaan edustanut Radnik Hadžićia (2000–2007), Slovan Libereciä (2008–2011) ja Čelik Zenicaa (lainalla 2010–2011). IFK Mariehamniin hän siirtyi kesken kauden 2011 kauden 2013 loppuun asti ulottuvalla sopimuksella. Hän pelasi kauden 2011 aikana 13 Veikkausliiga-ottelua ja teki niissä yhden maalin. Seuraavalla kaudella hän pelasi Veikkausliigassa 16 ottelua ja teki niissä neljä maalia.
Ermeran alue

Ermeran sijainti Itä-Timorin kartalla.
Ermeran alue on yksi Itä-Timorin kolmestatoista hallinnollisesta alueesta. Sen pääkaupunki on Gleno. Alueen pinta-ala on 768 neliökilometriä ja vuonna 2015 sen asukasluku oli 127 283. Ermera on asukasluvultaan Itä-Timorin toiseksi suurin alue.
Starstruck

Wikisanakirjassa on tähän liittyvä sananselitys: .
Starstruck voi tarkoittaa ainakin seuraavia:
Starstruck, John Embomin ohjaama yhdysvaltalainen elokuva vuodelta 1998
StarStruck, Disney Channelin elokuva vuodelta 2010
”Starstruck”, Rainbow-yhtyeen kappale vuoden 1976 albumilta Rising
”Starstruck”, Lady Gagan kappale vuoden 2008 albumilta The Fame.
Starstruck, satelliittilaukaisua kehittävä yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Starstruck”, voi hakea sivunnimihaulla, laajalla sivunnimihaulla tai tekstihaulla.
Elga Sesemann

Elga Sesemann noin 1940-luvun jälkipuoliskolla.
Elga Charlotte Sesemann (28. maaliskuuta 1922 Viipuri – 21. tammikuuta 2007 Helsinki) oli suomalainen taidemaalari.
Sesemann opiskeli Taideteollisuuskoulussa, Suomen taideakatemian koulussa (1941–1943) ja Vapaassa taidekoulussa (1943–1944). Hän teki läpimurtonsa vuonna 1945, ja hänet luetaan 1940-luvun merkittäviin ekspressionisteihin. Sesemannin maalauksia kuuluu Ateneumin, Taidekoti Kirpilän, Bäcksbackan kokoelmiin Helsingin taidemuseossa, sekä Tukholman Moderna Museetin kokoelmiin. Sesemann osallistui ensimmäiseen näyttelyyn vuonna 1943 ja piti ensimmäisen yksityisnäyttelynsä Bäcksbackan galleriassa vuonna 1945. Hänen töitään on ollut näytteillä muun muassa Helsingissä ja monissa muissa Suomen kaupungeissa, Tukholmassa, Oslossa, Stuttgartissa, Pekingissä, Tokiossa ja New Yorkissa. Sesemannille myönnettiin valtion taiteilijaeläke vuonna 1982. Vuonna 2002 80-vuotiaana hän julkaisi runokokoelman Sade kirjoitti lyijykynällä. Sesemann kuoli 21. tammikuuta 2007 keuhkokuumeeseen sairaalassa Helsingissä. Hänet siunattiin Saksalaisessa kirkossa Helsingissä ja haudattiin sukuhautaan Hietaniemen hautausmaalle Helsingissä.
Sesemann oli naimisissa taidemaalari Seppo Näätäsen kanssa vuodesta 1945 miehen syöpäkuolemaan saakka vuonna 1964.
Elga Sesemannin kirja Kuvajaisia – Erään omakuvan taustamaisemaa ilmestyi WSOY:n kustantamana 1959.
Teoksia

Kukkaismyyjä
Aiheesta muualla

Elga Sesemann (taiteilijan kotisivu, jota ylläpitävät hänen sisarentyttärensä) elgasesemann.com. Viitattu 9.11.2018. (ruotsiksi)(englanniksi)(suomeksi)
Kuvataiteilijamatrikkeli
Elga Sesemann Kansallisgallerian kokoelmissa
Slovakiancuvac

| Slovakiancuvac |
| --- | --- |

Avaintiedot
Alkuperämaa:  alun perin  Tšekkoslovakia nykyisin  Slovakia
Määrä:  Suomessa rekisteröity 1 126
Alkuperäinen käyttö:  laumanvartija
Nykyinen käyttö:  seura- ja vahtikoira
Elinikä:  11–13 vuotta
Muita nimityksiä:  slovenský cuvac, Slovakian Chuvach, tchouvatch slovaque, Slowakischer Tschuvatsch, tchuvatch eslovaco, slovakkia tšuvatš, cuvac
FCI-luokitus:  ryhmä 1 Lammas- ja karjakoirat alaryhmä 1 Lammaskoirat #142
Ulkonäkö
Paino:  30–45 kg
Säkäkorkeus:  uros 62–70 cm narttu 59–65 cm
Väritys:  valkoinen
Slovakiancuvac (slovakiksi slovenský čuvač) on slovakialainen alkujaan Tatralta Karpaattien vuoristoseudulta kotoisin oleva paimen- ja vahtikoira. Cuvac on iso valkoinen vahtikoira, joka erinomaisten vahdin ominaisuuksiensa ansiosta on levinnyt useisiin maihin. Ensimmäiset cuvacit Suomeen toi metsänhoitaja Erkki Kettunen 1960-luvun puolessa välissä .
Ulkonäkö

Tunnusomainen piirre rodulle on valkoinen, tiivis ja tiheä karvapeite. Sillä on voimakas luusto, runko on hieman korkeuttaan pidempi ja sillä on vahvat melko korkeat raajat.
Uroksen säkäkorkeus on 62–70 cm, nartun 59–65 cm.
Luonne ja käyttäytyminen

Luonteeltaan rotu on lempeä, älykäs ja uskollinen. Vaikka cuvacia pidetään ystävällisenä, useat slovakiancuvacit ovat edelleen epäluuloisia vieraita kohtaan, ja joskus jopa aggressiivisia. Omaan väkeen se suhtautuu suojelevasti ja avoimesti. Cuvac on valpas, rohkea ja vahtimisvaistoinen. Vahtikoiran ominaisuudeltaan cuvac tarkkailee ympäristöään ja ääniä, sekä mahdollisia vieraita. Kun slovakiancuvacia koulutetaan, kannattaa käyttää hyvin palkitsevia opetustapoja. Koiraa ei tule pakottaa mihinkään. Rotu on hyvä totuttaa sosiaaliseen seuraan jo pienestä lähtien, sillä tavoin koira oppii olemaan niin pienien kun isojenkin ihmisten kanssa. Nopeus on yksi rodun vahvuuksista.
Alkuperä

Valkoturkkiset vuoristokoirat ovat kuuluneet Karpaattien vuoriston paimentolaisperinteeseen jo yli parituhatta vuotta, ja ne polveutuvat jääkauden ja sitä edeltäneiden aikojen arktisesta sudesta. Näiden susien jälkeläisiä eli niin Balkanilla, Karpaateilla, Pohjois-Kaukasuksella, Tatralla, Alpeilla, Pohjois-Abruzzossa kuin Pyreneilläkin. Slovakiancuvac on tätä kautta sukua mm. pommerinpaimenkoiralle.
Kotiseudullaan cuvacit ovat vartioineet lampaita, talouksia ja karjalaumoja. Paikalliset tatralaiset vahtikoirat olivat hyviä vartio-, suojelus-, paimen- ja seurakoiria. Lampaiden lisäksi ne paimensivat nautoja, kalkkunoita ja muita kotieläimiä. Karjamajoilla poikenneet turistit panivat merkille nämä kauniit valkoiset koirat, joita he sitten veivät mukanaan palatessaan kotialueilleen.
Vuosina 1930-1960 professori Antonin Hruza piti kantakirjaa rodusta. Jalostusyksilöt haettiin Kokavan, Liptovska Luznan ja Vychodna V Tatrach'n alueilta sekä Karpaattien Rachovosta. Myöhemmin jalostusmateriaalia on saatu mm. Liptovské Holesta, Velky Chocista, Zakopanésta, Martinista, Jedlovasta ja Jesenikystä. Yleisimpiä linjoja ovat Bojar, Bundas, Cuvo, Dinar, Hrdos, Ibro, Olaf, Samko, Topas ja Uran Simba.
Tšekkoslovakian aikana ensimmäinen kennel, Ze zlate studny ("Kultakaivon"), sijaitsi Svitavyssä Tšekin puolella. Z Hoverly oli puolestaan Karpaattien ensimmäinen kennel.
Alkuperä > Etymologia

Nimi cuvac tulee slovakian valppaana olemista kuvaavasta sanasta cuvat. Slovakiancuvacin luonteeseen kuuluukin ympäristön rauhallinen ja valpas seuraaminen.
Sintikí

| Sintikí Sintikín kunta Σιντική Δήμος Σιντικής |
| --- | --- |
 Kunnan sijainti
 Sintikí
 Koordinaatit: 41°14′N, 23°23′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Hallinto:  
 – Asutustyyppi:  kunta
 – Kallikrates-koodi:  1207
 – Kuntakeskus:  Sidirókastro
Pinta-ala:  
 – Kokonaispinta-ala:  1 112,4 km²
Väkiluku (2011):  22 195
 – Väestötiheys:  19,95 as./km²
Aikavyöhyke:  UTC+2
 – Kesäaika:  UTC+3
 
 www.sidiki.gr 
Infobox OKVirheellinen NIMI-arvo: 
Sintikí (kreik. Σιντική eli Δήμος Σιντικής, Dímos Sintikís) on Kreikan kunta, joka sijaitsee Sérresin alueyksikössä Keski-Makedonian alueella. Kunnan pinta-ala on 1 112,4 neliökilometriä ja väkiluku 22 195 (vuonna 2011). Kunnan kuntakeskus on Sidirókastro.
Sintikín kunta syntyi, kun Achladochóri, Ágkistro, Kerkíni, Petrítsi, Promachónas ja Sidirókastro yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Sintikín kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Achladochóri | Achladochóri | Achladochóri | 596 |
| Achladochóri | Achladochóri | Karydochóri | 84 |
| Achladochóri | Kapnófyto | Kapnófyto | 181 |
Achladochóri: Yhteensä: 861
| Ágkistro | Ágkistro | Ágkistro | 373 |
Ágkistro: Yhteensä: 373
| Kerkíni | Anatolí | Anatolí | 132 |
| Kerkíni | Anatolí | Parapótamos | 133 |
| Kerkíni | Anatolí | Theodóreio | 104 |
| Kerkíni | Áno Poróia | Áno Poróia | 965 |
| Kerkíni | Kastanoússa | Kalochóri | 158 |
| Kerkíni | Kastanoússa | Kastanoússa | 592 |
| Kerkíni | Káto Poróia | Káto Poróia | 424 |
| Kerkíni | Káto Poróia | Sidirochóri | 95 |
| Kerkíni | Kerkíni | Kerkíni | 980 |
| Kerkíni | Kerkíni | Koryfoúdi | 23 |
| Kerkíni | Kerkíni | Monastiráki | 217 |
| Kerkíni | Kerkíni | Stavrodrómi | 151 |
| Kerkíni | Livadiá | Livadiá | 623 |
| Kerkíni | Makrinítsa | Makrinítsa | 280 |
| Kerkíni | Neochóri | Neochóri | 499 |
| Kerkíni | Platanákia | Platanákia | 444 |
| Kerkíni | Rodópoli | Odigítria | 55 |
| Kerkíni | Rodópoli | Rodópoli | 820 |
Kerkíni: Yhteensä: 6 695
| Petrítsi | Akritochóri | Akritochóri | 390 |
| Petrítsi | Akritochóri | Thrakikó | 95 |
| Petrítsi | Gónimo | Gónimo | 455 |
| Petrítsi | Mandráki | Mandráki | 379 |
| Petrítsi | Megalochóri | Megalochóri | 658 |
| Petrítsi | Néo Petrítsi | Néo Petrítsi | 1 932 |
| Petrítsi | Vyróneia | Áno Vyróneia | 0 |
| Petrítsi | Vyróneia | Omaló | 161 |
| Petrítsi | Vyróneia | Vyróneia | 762 |
Petrítsi: Yhteensä: 4 832
| Promachónas | Promachónas | Promachónas | 140 |
Promachónas: Yhteensä: 140
| Sidirókastro | Charopó | Charopó | 1 042 |
| Sidirókastro | Chorteró | Chorteró | 628 |
| Sidirókastro | Kamarotó | Kamarotó | 469 |
| Sidirókastro | Sidirókastro | Faiá Pétra | 92 |
| Sidirókastro | Sidirókastro | Káto Ampélia | 219 |
| Sidirókastro | Sidirókastro | Loutrá | 0 |
| Sidirókastro | Sidirókastro | Schistólithos | 26 |
| Sidirókastro | Sidirókastro | Sidirókastro | 5 177 |
| Sidirókastro | Sidirókastro | Stathmós | 25 |
| Sidirókastro | Sidirókastro | Thermopigí | 154 |
| Sidirókastro | Strymonochóri | Strymonochóri | 401 |
| Sidirókastro | Vamvakófyto | Vamvakófyto | 1 061 |
Sidirókastro: Yhteensä: 9 294
Yhteensä: 22 195
Aiheesta muualla

Kuvia tai muita tiedostoja aiheesta Sintikí Wikimedia Commonsissa
Δήμος Σιντικής. Sintikín kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Sinkkulaiva

| Sinkkulaiva |
| --- | --- |

Tyyli:  Deittireality
Kestoaika:  30 minuuttia
Pääosissa:  Ella Pyhältö
Alkuperämaa:   Suomi
Verkko:  Liv
Esitetty:  25. helmikuuta 2013 – 6. marraskuuta 2014
Tuotantokausia:  2
Jaksoja:  79
Tuotanto
Tuottaja(t):  Mirko Baas
Vastaava(t) tuottaja(t):  Riina Kullas Roope Lehtinen Tea Panula / Liv
Ohjaaja(t):  Kimmo Mäki
Käsikirjoittaja(t):  Jupe Tuomola
Leikkaaja(t):  Henri Andersson
Kuvaaja(t):  Timo Pyykkö Simo Viitanen Rasmus Blomqvist Jarkko Jortikka
Tuotantoyhtiö(t):  Moskito Television
Aiheesta muualla
IMDb 
Sinkkulaiva on suomalainen Moskito Televisionin tuottama deittireality, jota esitettiin Liv-kanavalla. Ohjelmassa seurataan mukaan ilmoittautuneita sinkkuja aina yhden vuorokauden eli heidän risteilynsä ajan. Sarja on kuvattu Suomi24:n järjestämillä sinkkuristeilyillä Tallink Siljan Baltic Princess ja Silja Europa -laivoilla. Sinkkulaivan ensiesitys oli 25. helmikuuta 2013, ja sitä on kuvattu kolme tuotantokautta. [lähde? ]
Ensimmäinen tuotantokausi

Ensimmäisen tuotantokauden 40 jaksoa esitettiin helmi-toukokuussa 2013. Ohjelman risteilykapteenina toimi Esko Eerikäinen ja juontajana Ella Pyhältö.  27. helmikuuta nähty jakso keräsi 251 000 katsojaa ja oli Livin yhdeksänneksi katsotuin lähetys vuonna 2013.
Ohjelman nettisivuilla nähtiin lisämateriaalina Esko Eerikäisen antamia neuvoja ja iskuvinkkejä sinkuille. [lähde? ]
Toinen tuotantokausi

Toinen tuotantokausi esitettiin syys-marraskuussa 2014. Ohjelman juontajana ja risteilyisäntänä toimi Tony Hällfors ja risteilyemäntänä Emmi Lehtomaa. Jaksoja nähtiin yhteensä 39, joiden lisäksi ohjelman nettisivuilla julkaistiin rakkausvalmentaja Mia Halosen vinkkisarja Sinkun kymmenen syntiä. [lähde? ]
Kolmas tuotantokausi

Vuonna 2022 valmistunut 3. tuotantokausi esitettiin MTV Katsomossa alkaen elokuussa 2023.
1. jaksossa tutustuneet Arja Martikainen, somekasvo arjadance (s. 1972) ja Ville kihlautuivat helmikuussa 2023 ja solmivat avioliiton elokuussa 2023.
Aiheesta muualla

Sinkkulaiva Livtv.fi (Arkistoitu – Internet Archive)
Entsyymikinetiikka

Entsyymikinetiikka tarkastelee entsyymin kinetiikkaa eli toiminnan nopeutta. Entsyymikinetiikkaa tutkittaessa tutkitaan entsyymin katalyyttistä aktiivisuutta eli katalysointikykyä. Entsyymin reagoidessa substraatin kanssa ensin syntyy entsyymi-substraattikompleksi, joka sitten jakaantuu entsyymiksi ja lopputuotteeksi. Kompleksin muodostuminen tapahtuu nopeammin kuin sen jakaantuminen. Kun entsyymi on kyllästynyt substraatin suhteen, sen katalyyttinen aktiivisuus on suurimmillaan. Mitä suurempi on aineen substraattipitoisuus, sitä nopeammin tapahtuu entsyymin nopeuttama reaktio. Entsyymikinetiikkaa esitetään Michaelis-Mentenin yhtälön avulla. Substraattipitoisuuteen puolestaan liittyy Michaelis-Mentenin vakio.
Slovakian tasavallan kansallinen neuvosto

| Slovakian tasavallan kansallinen neuvosto Národná rada Slovenskej republiky |
| --- | --- |
 
Tyyppi
Tyyppi:  yksikamarinen
Johto
Puhemies:  Peter Pellegrini
Kokoonpano
Edustajia:  150
 
Puolueet:       Smer-SD (42)       PS (32)       HLAS-SD       Tavalliset ihmiset (16)       KDH (12)       SaS (11)       SNS (10)
Vaalit
Valintatapa:  Avoin lista Suhteellinen vaalitapa 5%:n äänikynnys Hagenbach-Bischoffin menetelmä
Viimeisimmät vaalit:  29. helmikuuta 2020
Kokouspaikka
 Kansallisen neuvoston rakennus Bratislavassa kuvattuna 2011.
Kotisivut
 https://www.nrsr.sk/web/
Slovakian tasavallan kansallinen neuvosto (slovakiksi Národná rada Slovenskej republiky) on Slovakian yksikamarinen kansanedustuslaitos. Sen muodostavat 150 kansanedustajaa, jotka valitaan suhteellisen vaalitavan vaaleilla neljäksi vuodeksi kerrallaan. Neuvosto on päätösvaltainen, jos äänestykseen osallistuu vähintään 76 edustajaa. Maassa ei ole vaalipiirijakoa, vaan kaikki äänestävät samoja ehdokkaita.
Parlamentaarista työtä tehdään 19 valiokunnassa.
Historia

Slovakian parlamentin nimi on ollut Slovakian tasavallan kansallinen neuvosto lokakuusta 1992 alkaen. Sen edeltäjä, Slovakian kansallinen neuvosto, päätti vuosina 1969–1992 osasta asioita, jotka kuuluivat Tšekkoslovakian osana olleelle Slovakialle.
Aluksi parlamentti kokoontui Zupnyn talossa, jonka tilat ovat edelleen lähinnä konferenssi- ja kokouskäytössä. Uutta parlamenttitaloa alettiin rakentaa jo kesäkuussa 1986 Bratislavan linnan viereen. Itsenäistyneen Slovakian kansankokous muutti uusiin tiloihin 25. toukokuuta 1994.
Edustajat

Parlamentin edustajien tulee täyttää seuraavat ehdot:
oltava äänioikeutettu
vähintään 21-vuotias
Slovakian kansalainen
asuu vakituisesti Slovakiassa
ei ole erikseen menettänyt vaalikelpoisuuttaan esim. juridisesta tai lääketieteellisestä syystä
Kansalliskokouksen edustajat valitsevat keskuudestaan puhemiehen ja varapuhemiehen. Kansalliskokouksen puhemies on Slovakian toiseksi korkea-arvoisin virkamies heti presidentin jälkeen. Puhemiehen tehtäviin kuuluvat mm. parlamenttaarisen työn johtaminen sekä kansalliskokouksen edustaminen. Maaliskuusta 2020 lähtien puhemiehenä on toiminut Boris Kollár.
Vaalituloksia

Vuoden 2006 vaaleissa sosiaalidemokraatit (Smer – sociálna demokracia) saivat 50 paikkaa, kristillisdemokraattien liitto (Slovenská demokratická a kresťanská únia – Demokratická strana) 31 paikkaa ja slovakkien (Slovenská národná strana) ja unkarilaisten (Strana maďarskej koalície - Magyar Koalíció Pártja) kansallispuolueet kumpikin 20 paikkaa.
Maaliskuussa 2012 järjestettiin ennenaikaiset parlamenttivaalit, jotka voitti Slovakian sosialidemokraattinen puolue Smer ja sai 44,4 prosenttia eli 84 paikkaa. Äänestysprosentti oli vajaat 60. Toiseksi eniten ääniä sai kristillisdemokraattien ja tuoreen oikeistopuolueen vaaliliitto. Niiden yhteinen saalis oli 16 paikkaa. Korruptioskandaalissa ryvettynyt oikeistolainen SDKU-DS metti maineensa korruptioskandaalissa ja sen paikkaluku jäi 11 parlamenttipaikkaan ja kannatus putosi parissa vuodessa 15 prosentista kuuteen. Maassa ajauduttiin ennenaikaisiin vaaleihin Euroopan väliaikaisen kriisirahaston kasvattamisen vuoksi.
Viimeisimmät vaalit pidettiin 29. helmikuuta 2020. Ne voitti Tavalliset ihmiset -puolue.
Aiheesta muualla

Kuvia tai muita tiedostoja aiheesta Slovakian tasavallan kansallinen neuvosto Wikimedia Commonsissa
Sis Ram Ola

| Sis Ram Ola |
| --- | --- |

Intian työministeri
 17. kesäkuuta 2013 – 15. joulukuuta 2013  
Edeltäjä:  Mallikarjun Kharge
Seuraaja:  Oscar Fernandes
 23. toukokuuta 2004 – 27. marraskuuta 2004  
Intian kaivosministeri
 27. marraskuuta 2004 – 22. toukokuuta 2009  
Henkilötiedot
Syntynyt: 30. heinäkuuta 1927 Jhunjhunun piirikunta, Brittiläinen Intia
Kuollut: 15. joulukuuta 2013 (86 vuotta) Gurgaon, Haryana, Intia
Tiedot
Puolue:  Intian kongressipuolue
Kunnianosoitukset:  Padma Shri (1968)
Sis Ram Ola (30. heinäkuuta 1927 – 15. joulukuuta 2013) oli intialainen poliitikko, joka toimi maansa työministerinä kahdesti vuosina 2004 ja 2013. Vuosina 2004–2009 hän oli maansa kaivosministeri.
Ola syntyi vuonna 1927 Ardawatan kylässä Rajasthanin Jhunjhunun piirikunnassa. Hän perusti seudulle tyttökoulun vuonna 1952. Viiden vuoden päästä hänet äänestettiin Rajasthanin osavaltioparlamenttiin, jossa hän vaikutti vuoteen 1993 asti. Vuosina 1980–1990 hän toimi kymmenen vuoden ajan ministerinä osavaltiohallituksessa. Hänen työnsä naisten koulutuksen eteen nosti Jhunjhunun piirikunnan kolmanneksi lukutaitoisimmaksi piirikunnaksi Rajasthanissa. Sen vuoksi hänelle myönnettiin Padma Shri vuonna 1968.
Ola valittiin ensimmäisen kerran parlamentaarikoksi Lok Sabhaan vuonna 1996, jonka seurauksena hän toimi valtioministerinä vastuualueenaan kemikaalit, lannoitteet ja vesi. Vuonna 2004 hän pääsi ensimmäistä kertaa varsinaiseksi ministeriksi saadessaan vastuulleen Intian työministeriön. Sen jälkeen hänestä tuli kaivosministeri samana vuonna. Hän toimi tehtävässä vuoteen 2009 asti saaden Indian Express -lehdeltä osakseen murskaavaa kritiikkiä. Lehti arvosteli hänen ansainneen tehtävistään kaivosministerinä -2/10 -pistettä.
Vuonna 2013 hänet valittiin uudestaan työministeriksi ja hän sai nimittää kongressipuolueen ehdokkaan Rajasthanin osavaltiovaaleissa. Hänen tekemänsä valinnat aiheuttivat vastustusta puolueessa, kun osa kongressipuolueen poliitikoista koki Olan suosivan sukulaisiaan. Hän kuoli joulukuun 15. päivä samana vuonna Gurgaonissa sijaitsevassa sairaalassa.
Emsdettenin kouluammuskelu

Emsdettenin kouluammuskelu oli 20. marraskuuta 2006 Saksan Emsdettenissä tehty kouluhyökkäys, jossa loukkaantui 37 ihmistä. Ainoa kuolonuhri oli 18-vuotias hyökkääjä Sebastian Bosse, joka oli aiemmin opiskellut hyökkäyksen kohteeksi ottamassaan koulussa.
Tapahtumat

Sebastian Bosse saapui koululle hieman ennen kello 9.30 pitkään mustaan takkiin ja kaasunaamariin pukeutuneena. Hän oli pysäköinyt autonsa lähelle koulua. Hänellä oli mukanaan kaksi kivääriä, pistooli, kaasupistooli, kolme kehoon kiinnitettyä pommia, kymmenen muuta omatekoista pommia, alaraajaan kiinnitetty veitsi ja polttopullo. Luodeista haavoittuivat koulun talomies ja neljä 12–16-vuotiasta oppilasta. Kahden oppilaan vammoja kuvattiin vakaviksi, mutta yksikään sivullisiin kohdistunut vamma ei ollut hengenvaarallinen. Hyökkääjä myös räjäytti savupommeja. Lopuksi hän teki itsemurhan ampumalla itseään päähän. Suurin osa uhrien loukkaantumisista johtui savun hengittämisestä. Koulusta evakuoitiin noin 700 oppilasta. Poliisi ei ampunut yhtään laukausta ja löysi Bossen kuolleena kahden ampuma-aseen vierestä.
Tausta ja reaktiot

Emsdettenin kouluammuskelu oli pitkään suunniteltu teko. Bosse oli kesäkuussa 2004 uhannut netissä ihmisten ampumisella "kostoksi". Hän valmistui koulusta kuitenkin hyvin arvosanoin vuonna 2005. Ampumista seuranneena päivänä Bossen olisi ollut määrä ilmaantua oikeuteen vastaamaan Walther P38 -pistoolin laittomasta hallussapidosta. Nettiin Bosse kirjoitti hyökkäyksen olleen kosto koulukiusaamisesta. Hän kertoi myös oppineensa koulussa kunnolla vain olevansa "luuseri" ja kertoi vihaavansa ihmisiä. Nettisivuilla oli valokuvia miehestä aseistautuneena. Bosse harrasti usein metsästystä isänsä kanssa. Hän suhtautui sekä opiskelijoiden että rikostutkijoiden mukaan pakkomielteisesti aseisiin ja väkivaltaan. Opettajat kuvailivat Bossea yksinäiseksi. Bosse oli intohimoinen Counter-Striken pelaaja.
Saksan kristillisdemokraattisen unionin parlamenttiryhmän varapuhemiehenä toiminut Wolfgang Bosbach ja Brandenburgin sisäministeri Jörg Schönbohm vaativat toimia Counter-Striken kaltaisia väkivaltaisia tietokonepelejä vastaan. Liittouma 90/Vihreät piti todellisena ongelmana tietokonepelien sijaan yksinäisyyttä. Bosbach kritisoi koulupsykologien vähäisyyttä suhteessa opiskelijoiden määrään. Bossen isä joutui ampumisesta kuultuaan sairaalaan henkisen romahduksen johdosta. Myös äiti sai hoitoa sairaalassa. Ampujalla oli 16-vuotias veli ja 15-vuotias sisko.
Start-Up

| Start-Up> 스타트업 |
| --- | --- |
Tyyli:  draama
Kestoaika:  70 min
Pääosissa:   Bae Suzy  Nam Joo-hyuk  Kim Seon-ho  Kang Han-na 
Alkuperämaa:   Korean tasavalta
Alkuperäiskieli:  korea
Verkko:   tvN  Netflix
Esitetty:  17. lokakuuta 2020 – 6. joulukuuta 2020
Jaksoja:  16
Tuotanto
Tuotantoyhtiö(t):  HiSTORY D&C Studio Dragon
Aiheesta muualla
Virallinen sivusto
IMDb
Start-Up (hangul: 스타트업; uudistettu latinisaatio: Seutateueob) on televisioyhtiö tvN:n esittämä eteläkorealainen draamasarja. Sen päärooleissa ovat Bae Suzy, Nam Joo-hyuk, Kim Seon-ho ja Kang Han-na.
Suomessa sarja alkoi samanaikaisesti Netflixissä.
Aiheesta muualla

Viralliset kotisivut